23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 447 της 2/17 Νοεμ. 1983 (ΦΕΚ Α΄ 166) Αυτόματες σταθμικές μηχανές διαλογής ελέγχου και κατατάξεως, σε συμμόρφωση προς την Οδηγία 78/1031/ΕΟΚ του Συμβουλίου των Ευρωπαϊκών Κοινοτήτων της 5ης Δεκ. 1978. ΄Εχοντας υπόψη: α)Το άρθρ.2 του Νόμ. 945/79 «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκή Κοινότητα Ατομικής Ενεργείας ως και της συμφωνίας περί προσχωρήσεως της Ελλάδος εις την Ευρωπαϊκή Κοινότητα ΄Ανθρακος και Χάλυβος». β)Τα άρθρ.2, 143 και 145 της Πράξεως «περί των όρων προσχωρήσεως της Ελληνικής Δημοκρατίας και των προσαρμογών των Συνθηκών» η οποία κυρώθηκε με το Νόμ. 945/79 (ΦΕΚ 170/τ.Α΄/27.7.79). γ)Τις διατάξεις της παρ.1 του άρθρ.4 του Νόμ. 1338/83 «εφαρμογή του κοινοτικού δικαίου» (ΦΕΚ 34 τ.Α΄/17.3.83). δ)Τις διατάξεις του άρθρ.3 του Νόμ. 1104/80 «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών  οργανικών θεμάτων» (ΦΕΚ 298/τ.Α΄/29.12.80) σε συνδυασμό με την παρ.1 του άρθρ.3 του Π.Δ. 574/82 «Ανακατανομή των αρμοδιοτήτων των Υπουργείων» (ΦΕΚ/104/τ.Α΄/30.8.82). ε)Τις 1622/81 και 625/83 γνωμοδοτήσεις του Συμβουλίου της Επικρατείας, με πρόταση των Υπουργών Εθνικής Οικονομίας και Εμπορίου, αποφασίζουμε: ΄Αρθρ.1.-Το Π.Δ/μα εκδίδεται με σκοπό την συμμόρφωση της Ελληνικής Νομοθεσίας προς τις διατάξεις της 78/1031/ΕΟΚ Οδηγίας του Συμβουλίου των Ευρωπαϊκών Κοινοτήτων και του παραρτήματός της, η οποία έχει δημοσιευθεί στην Ελληνική Γλώσσα, στην Επίσημη Εφημερίδα των Ευρωπαϊκών Κοινοτήτων (Ειδική ΄Εκδοση της 31.12.1980, κατηγορία 13 Βιομηχανική Πολιτική, τόμος 008, σελ. 3). ΄Αρθρ.2.-Το Π.Δ/μα αυτό εφαρμόζεται στις αυτόματες σταθμικές μηχανές διαλογής ελέγχου και κατατάξεως, που κατανέμουν ένα σύνολο αντικειμένων σε δύο ή περισσότερα υποσύνολα, σε συνάρτηση με τη μάζα αυτών των αντικειμένων. Τα όργανα αυτά ορίζονται στο σημείο Ι του παραρτήματος της Οδηγίας 78/1031/ΕΟΚ. ΄Αρθρ.3.-1.Οι αυτόματες σταθμικές μηχανές διαλογής ελέγχου και κατατάξεως, που μπορούν να λάβουν τα σήματα και τις ενδείξεις ΕΟΚ, καθορίζονται στα κεφαλ. ΙΙ και ΙΙΙ του παραρτήματος της Οδηγίας 78/1031/ΕΟΚ. 2.Οι μηχανές αυτές αποτελούν αντικείμενο εγκρίσεως προτύπου ΕΟΚ και υπόκεινται στον Αρχικό ΄Ελεγχο ΕΟΚ, σύμφωνα με τις διατάξεις των κεφαλ. IV και V του παραρτήματος της Οδηγίας 78/1031/ΕΟΚ και τις διατάξεις του Π.Δ. 1156/81 «περί οργάνων μετρήσεως και μεθόδων μετρολογικού ελέγχου». ΄Αρθρ.4.-Δεν μπορεί να απαγορευθεί ή να περιορισθεί η θέση σε κυκλοφορία στην αγορά και η χρήση των αυτομάτων σταθμικών μηχανών διαλογής ελέγχου και κατατάξεως, που φέρουν το σήμα εγκρίσεως προτύπου ΕΟΚ και τη σφραγίδα Αρχικού Ελέγχου ΕΟΚ, για λόγους που αφορούν τις μετρολογικές τους ιδιότητες. ΄Αρθρ.5.-Η αρμόδια Υπηρεσία του Υπουργείου Εμπορίου ενημερώνει αμέσως την Επιτροπή των Ευρωπαϊκών Κοινοτήτων, για τις αναγκαίες νομοθετικές, κανονιστικές και διοικητικές διατάξεις που έχουν ληφθεί και γνωστοποιεί σ’ αυτή το κείμενο των ουσιωδών διατάξεων του Ελληνικού Δικαίου, οι οποίες έχουν θεσπισθεί στον τομέα που διέπεται από την Οδηγία 78/1031/ΕΟΚ. ΄Αρθρ.6.-Η ισχύς του παρόντος αρχίζει από την δημοσίευσή του στην Εφημερίδα της Κυβερνήσεως. Κάθε άλλη διάταξη που αντίκειται στο παρόν καταργείται. (Αντί για τη σελ. 76,49(δ) Σελ. 76,49(ε) Τεύχος 1275-Σελ. 21 Μέτρα και Σταθμά 5.Β.β.23